[{"text_idx": "#000000", "text": "Preswylwyr yn symud i mewn i fflatiau newydd Bae Copr"}, {"text_idx": "#000001", "text": "Gan fod y gwaith adeiladu bellach wedi'i gwblhau, mae llawer o breswylwyr eisoes wedi dechrau symud i mewn i gyfadeilad o fflatiau newydd yng nghanol dinas Abertawe."}, {"text_idx": "#000002", "text": "Mae\u2019r bloc o 33 o fflatiau sy\u2019n cael ei redeg gan Pobl Group yn llunio rhan o ardal Bae Copr gwerth \u00a3135m a ddatblygwyd gan Gyngor Abertawe."}, {"text_idx": "#000003", "text": "Mae\u2019r fflatiau ar ochr canol y ddinas i\u2019r bont newydd dros Oystermouth Road yn edrych dros Arena Abertawe a\u2019r parc arfordirol 1.1 erw. Mae gan rai o\u2019r fflatiau olygfa o Fae Abertawe a\u2019r arfordir."}, {"text_idx": "#000006", "text": "\u201cBydd y fflatiau newydd o ansawdd uchel ynghyd a\u0302 chynlluniau preswyl eraill yng nghanol y ddinas a thu hwnt yn gwneud gwahaniaeth mawr i ansawdd byw llawer o bobl.\u201d"}, {"text_idx": "#000007", "text": "Bydd yr holl fflatiau ym Mae Copr yn gartrefi fforddiadwy, ar gyfer y rheini sy\u2019n gweithio yng nghanol dinas Abertawe, yn enwedig gweithwyr allweddol. Bydd y cartrefi hyn a ariennir gan Pobl Group a Llywodraeth Cymru yn cynnwys 13 o fflatiau un ystafell wely i hyd at ddau berson ac 20 o fflatiau dwy ystafell wely i hyd at dri pherson."}, {"text_idx": "#000011", "text": "Cofrestrwch ar gyfer ein cylchlythyrau e-bost i gael y newyddion a\u2019r wybodaeth ddiweddaraf am ddatblygiadau Bae Copr"}]